Endel Lippmaa

Endel Lippmaa (15. september 1930 Tartu – 30. juuli 2015"Suri teadlane ja poliitik Endel Lippmaa". Delfi, 31. juuli 2015) oli akadeemik (valitud 1972), professor (keemiline füüsika ja füüsikaline keemia), füüsika-matemaatikadoktor, Keemilise ja Bioloogilise Füüsika Instituudi (KBFI) rajaja ja Teadusnõukogu esimees, KBFI keemilise füüsika laboratooriumi juhataja ja mitme ülikooli audoktor.  

Endel Lippmaa oli Analüütilise Spektromeetria Tippkeskuse juhataja.

1999. aastal valiti ta Eesti 20. sajandi saja suurkuju hulka.

 Elulugu  
1948. aastal lõpetas ta Nõmme Gümnaasiumi ning 1953. aastal Tallinna Tehnikaülikooli põlevkivitehnoloogia erialal ning 1956. aastal kaitses samas kandidaaditöö teemal “Termilise lagunemise teel saadavate Eesti põlevkivi toodete dünaamika”. Sellega lõppes tema põlevkivikeemia uurimissuund ning ta asus täiesti uue ala – tuumamagnet-resonantsspektroskoopia uuringutele, millega tegeles ligikaudu pool sajandit.Endel Lippmaa Eesti TA kodulehel 1969. aastal kaitses Endel Lippmaa füüsika-matemaatikadoktori väitekirja NSVL Teaduste Akadeemia Keemilise Füüsika Instituudi juures teemal “Overhauseri tuumaefekt ja orgaaniliste ühendite struktuur”. 1971. aastal anti talle professori kutse keemilise füüsika ja füüsikalise keemia alal.

Aastatel 1956‒1961 oli Endel Lippmaa Tallinna Tehnikaülikooli vanemõpetaja ja dotsent, 1961‒1980 Küberneetika Instituudi füüsika sektori juhataja ning alates 1980 oli tema tegevus seotud Keemilise ja Bioloogilise Füüsika Instituudiga. Ta oli selle asutaja ja direktor (kuni 2001) ning keemilise füüsika laboratooriumi juhataja (kuni 2005). 2001‒2006 oli Endel Lippmaa Analüütilise Spektromeetria Tippkeskuse juhataja. Hiljem olid tema jaoks väljakutsed Euroopa Tuumauuringute Keskuses (CERN).

1972. aastal valiti Endel Lippmaa Eesti Teaduste Akadeemia liikmeks. 1975. aastast oli ta akadeemia juhatuse liige, 1977‒1982 füüsika-matemaatika- ja tehnikateaduste osakonna akadeemiksekretär, 1999‒2004 füüsika ja astronoomia osakonna juhataja, 2007‒2011 Eesti Teaduste Akadeemia energeetikanõukogu esimees.

 Teadustöö 
Tema uurimistöö põhisuunad olid põlevkivi ja selle produktid, hiljem tegeles tuumamagnetresonantsi ja optiliste uurimismeetodite arendamisega. Viimasel ajal oli Endel Lippmaa põhiliseks tegevusvaldkonnaks kõrge energia osakestefüüsika.Suri Endel Lippmaa err.ee

 Tegevus poliitikuna  
Endel Lippmaa osales Rahvarinde tegevuses. Oli Eesti Kongressi liige. Ta oli portfellita minister Edgar Savisaare valitsuses, Tiit Vähi teises valitsuses ja Tiit Vähi kolmandas valitsuses. Ta oli VIII Riigikogu liige, kandideerides Koonderakonna ja Maarahva Ühenduse nimekirjas.

 Teadusorganisatsiooniline tegevus
EESTIS:
 Eesti Teaduste Akadeemia füüsika ja astronoomia osakonna juhataja
 Eesti Teaduste Akadeemia juhatuse liige (1999–2004)
 Eesti Teadlaste Liidu liige
 Teadus- ja Arendusnõukogu liige (1990–1996)
 Keemilise ja Bioloogilise Füüsika Instituudi teadusnõukogu esimees
 Eesti Füüsikaseltsi liige
 Eesti Keemiaseltsi liige
 Vabariigi Presidendi akadeemilise nõukogu liige
 Haridus- ja Teadusministeeriumi teaduspoliitika komisjoni ning kõrghariduse hindamise nõukogu liige
 Eesti TA energeetikanõukogu esimees (2007–2011)
 Interneti ee-domeeni (cc-TLD) administraator

MUJAL:
 1975 USA Füüsikaseltsi liige
 1975 USA Keemiaseltsi liige
 1990 Soome Teaduste Akadeemia liige
 1992 Rootsi Kuningliku Inseneriteaduste Akadeemia liige
 1992 New Yorgi Teaduste Akadeemia liige
 1993 AAASi (USA) liige
 1993 USA Optikaseltsi liige
 1994 Soome Keemiaseltsi liige
 1996 IEEE (USA) liige
 1997 Saksa Füüsikaseltsi liige

 Tunnustus 
 1975 Jyväskylä Ülikooli audoktor (Doctor honoris causa)
 1989 Inglise Kuningliku Keemiaseltsi Centenary Lectureship medal
 1990 Eesti Teaduste Akadeemia medal
 1991 Tallinna Tehnikaülikooli audoktor (Doctor honoris causa)
 1992 Max-Planck-Forschungspreis
 1995 P. Kogermanni mälestusmedal
 1999 Tartu Ülikooli audoktor (Doctor honoris causa)
 1999 Eesti üldsuse poolt valitud 20. sajandi 100 suurkuju hulka
 2000 Riigivapi II klassi teenetemärk
 2000 Riigi teaduspreemia pikaajalise tulemusliku teadus- ja arendustöö eest
 2006 Rahvusmõtte auhind
 2007 Eesti Rahvuskultuuri Fondi elutöö tänuauhind
 2013 Püha Piiskop Platoni ordenhttp://www.eestikirik.ee/?p=17003

 Isiklikku 
Botaanik Teodor Lippmaa oli tema isa. Tema emapoolne vanaisa oli proosa- ja ajakirjanik Jakob Mändmets.

Endel Lippmaa oli abielus Helle Lippmaaga (1934–2024). Nende pojad on Jaak Lippmaa ja Mikk Lippmaa.

Viited

 Kirjandus 
 Tiit Kändler. Endel Lippmaa: mees parima ninaga. Tallinn: Ajakirjade Kirjastus, 2012.
 Margus Maidla. Teaduste akadeemia – Eesti kollektiivne aju : 75 aastat – 75 akadeemikut. Tallinn: Incorp Holding OÜ 2014. ISBN 9789949336623. Lk 55–62.

 Välislingid 

 Endel Lippmaa TA kodulehel

 ONLINE-INTERVJUU: Küsimustele vastas Endel Lippmaa, Eesti Ekspress, 31. oktoober 2008
 Tiit Kändler. "Endel Lippmaa: suur ideede põrgati", Eesti Päevaleht, 16. september 2010
 Tiit Kändler. Endel Lippmaa on üks järk Eesti teadusest, iseseisvusest, teravast meelest, Delfi, 31. juuli 2015
 Endel Lippmaa, physicist - obituary. The Telegraph, August 16, 2015.
 Helle Lipmaa. Tagasivaade Sirp, 25. september 2015

Kategooria:Eesti füüsikud
Kategooria:Eesti keemikud
Kategooria:Tartu Ülikooli professorid
Kategooria:Eesti NSV Teaduste Akadeemia liikmed
Kategooria:Eesti Teaduste Akadeemia liikmed
Kategooria:Eesti Kongressi liikmed
Kategooria:VIII Riigikogu liikmed
Kategooria:NSV Liidu Ülemnõukogu saadikud
Kategooria:Nõmme linnaosa halduskogu liikmed
Kategooria:Tallinna Tehnikaülikooli vilistlased
Kategooria:Tallinna Nõmme Gümnaasiumi vilistlased
Kategooria:Tartu ülikooli audoktorid
Kategooria:Riigivapi II klassi teenetemärgi kavalerid
Kategooria:Püha Piiskop Platoni ordeni kavalerid
Kategooria:Rahvaste Sõpruse ordeni kavalerid
Kategooria:Ordeni "Austuse märk" kavalerid
Kategooria:Eesti NSV teenelised teadlased
Kategooria:Metsakalmistule maetud
Kategooria:Sündinud 1930
Kategooria:Surnud 2015